Uznesenie Európskeho parlamentu o smerovaní k európskej politike rádiového frekvenčného spektra (2006/2212(INI))



Úradný vestník 287 E , 29/11/2007 S. 0364 - 0370



P6_TA(2007)0041 Rádiové frekvenčné spektrum Uznesenie Európskeho parlamentu o smerovaní k európskej politike rádiového frekvenčného spektra (2006/2212(INI)) Európsky parlament, - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom "Trhovo orientovaný prístup k správe frekvenčného spektra v Európskej únii" (KOM(2005)0400), - so zreteľom na oznámenie Komisie Rade a Európskemu parlamentu s názvom "Perspektívna politika rádiového frekvenčného spektra pre Európsku úniu: druhá výročná správa" (KOM(2005)0411), - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom "Priority politiky EÚ v oblasti frekvenčného spektra v súvislosti s digitalizáciou v kontexte nadchádzajúcej Regionálnej konferencie Medzinárodnej telekomunikačnej únie o rádiokomunikácii 2006 (RRC-06)" (KOM(2005)0461), - so zreteľom na rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (rozhodnutie o rádiovom frekvenčnom spektre) [1], - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom "O preskúmaní regulačného rámca EÚ pre elektronické komunikačné siete a služby" (KOM(2006)0334), - so zreteľom na oznámenie Komisie Európskemu parlamentu a Rade s názvom "Prvá výročná správa o politike rádiového frekvenčného spektra v Európskej únii; stav realizácie a výhľad" (KOM(2004)0507), - so zreteľom na stanovisko skupiny pre politiku rádiového frekvenčného spektra z 19. novembra 2004 k sekundárnemu obchodovaniu s právami na využívanie rádiového frekvenčného spektra (RSPG04-54 Rev.), - so zreteľom na závery Rady (Doprava, telekomunikácie a energetika) z 9. a 10. decembra 2004, týkajúce sa prvej výročnej správy o politike frekvenčného spektra v Európskej únii, - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom "Iniciatíva i2010 - Európska informačná spoločnosť pre rast a zamestnanosť" (KOM(2005)0229) a sprievodný pracovný dokument Komisie o rozšírenom hodnotení dopadu (SEK(2005)0717), - so zreteľom na smernicu Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) [2], - so zreteľom na smernicu Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) [3], - so zreteľom na smernicu Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení) [4], - so zreteľom na smernicu Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (prístupová smernica) [5], - so zreteľom na svoje uznesenie zo 14. marca 2006 o európskej informačnej spoločnosti pre rast a zamestnanosť [6], - so zreteľom na závery predsedníctva Európskej rady v Bruseli z 22. a 23. marca 2005, - so zreteľom na smernicu Európskeho parlamentu a Rady 2005/82/ES zo 14. decembra 2005, ktorou sa zrušuje smernica Rady 90/544/EHS o frekvenčných pásmach určených na koordinované zavedenie paneurópskej verejnej pozemnej služby rádiového vyhľadávania v Spoločenstve [7], - so zreteľom na odporúčanie Komisie zo 6. apríla 2005 o širokopásmových elektronických komunikáciách po silnoprúdovom vedení [8], - so zreteľom na odporúčanie Komisie z 20. marca 2003 o harmonizácii poskytovania verejného prístupu R-LAN k verejným elektronickým komunikačným sieťam a službám v Spoločenstve [9], - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov o elektronickej komunikácii: cesta k znalostnej ekonomike (KOM(2003)0065), - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom "Vysokorýchlostné pripojenie Európy: najnovší vývoj v sektore elektronickej komunikácie" (KOM(2004)0061), - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov o eEurópe 2005: Informačná spoločnosť pre všetkých - akčný plán, ktorý bude predložený Európskej rade v Seville 21. - 22. júna 2002 (KOM(2002)0263), - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom "Iniciatíva i2010 - Prvá ročná správa o Európskej informačnej spoločnosti" (KOM(2006)0215), - so zreteľom na oznámenie predsedu Barrosa po dohode s podpredsedom Verheughenom jarnej Európskej rade v roku 2005 s názvom "Spoločne pracujeme na hospodárskom raste a zamestnanosti - Nový začiatok lisabonskej stratégie" (KOM(2005)0024), - so zreteľom na pracovný dokument Komisie s názvom "Spoločne pracujeme na hospodárskom raste a zamestnanosti - ďalšie kroky v realizácii obnovenej lisabonskej stratégie" (SEK(2005)0622), - so zreteľom na závery Rady (Doprava, telekomunikácie, energetika) z 1. decembra 2005 o urýchlení prechodu z analógového na digitálne vysielanie, - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov o výsledkoch svetovej rádiokomunikačnej konferencie 2003 (WRC-03) (KOM(2003)0707), - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov o svetovej rádiokomunikačnej konferencii 2003 (WRC-03) (KOM(2003)0183), - so zreteľom na stanovisko skupiny pre politiku rádiového frekvenčného spektra z 23. novembra 2005 k politike bezdrôtového prístupu pre elektronické komunikačné služby (WAPECS) (flexibilnejší prístup k správe spektra) (RSPG05-111), - so zreteľom na svoje uznesenie zo 16. novembra 2005 o urýchlení prechodu z analógového na digitálne vysielanie [10], - so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov "o urýchlení prechodu z analógového na digitálne vysielanie" (KOM(2005)0204), - so zreteľom na stanovisko skupiny pre politiku rádiového frekvenčného spektra z 19. novembra 2004 o dôsledkoch prechodu na digitálne vysielanie (RSPG04-55 Rev.), - so zreteľom na Protokol o systéme verejnoprávneho vysielania v členských štátoch, ktorý tvorí prílohu Amsterdamskej zmluvy, - so zreteľom na článok 45 Rokovacieho poriadku, - so zreteľom na správu Výboru pre priemysel, výskum a energetiku a stanovisko Výboru pre vnútorný trh a ochranu spotrebiteľa a Výboru pre kultúru a vzdelávanie (A6-0467/2006), A. keďže Európa je v poslednom období svedkom prudkého technického rozvoja, keď sa medené siete nahrádzajú sieťami z optických vlákien, a čoraz širšieho využívania bezdrôtovej komunikácie a multimediálnych platforiem, B. keďže technologická konvergencia je výhodná pre spotrebiteľov, pretože ponúka širší výber infraštruktúry a služieb, C. keďže rádiové frekvenčné spektrum zohráva kľúčovú úlohu pre poskytovanie širokého rozsahu služieb, D. keďže nedostatok frekvenčného spektra kladie prekážky poskytovaniu nových služieb, E. keďže úspech WiFi ukázal, že nelicenčné frekvenčné pásma možno využívať efektívnejšie ako predtým, F. keďže efektívne využívanie frekvenčného spektra je dôležité na zabezpečenie prístupu k frekvenčnému spektru pre rôzne zúčastnené strany, ktoré chcú ponúkať služby, a preto predstavuje hlavný faktor rastu, produktivity a rozvoja európskeho priemyslu v súlade s lisabonskou stratégiou, G. keďže účinné a rozumné využívanie frekvenčného spektra slúži kultúrnym cieľom politík EÚ podľa článku 151 ods. 4 Zmluvy o ES a malo by podporovať kultúrnu a jazykovú rozmanitosť a pluralitu médií, H. keďže prístup k frekvenčnému spektru vyžaduje spoločné technické parametre, I. keďže prechodom z analógového na digitálne vysielanie sa uvoľní niekoľko stoviek megahertzov frekvenčného spektra, ktoré sa budú môcť prerozdeliť, čím sa otvoria nové príležitosti pre rast trhu, J. keďže právny rámec elektronickej komunikácie je predpokladom otvoreného a konkurencieschopného trhu s elektronickou komunikáciou; keďže nie všetky členské štáty transponovali jeho ustanovenia včas a správne, K. keďže Komisia zastáva názor, že digitálna elektronická komunikácia má zásadný význam pre celé hospodárstvo, lisabonský proces a pre stratégiu i2010, a preto je nevyhnutné prepracovať systém spravovania frekvenčného spektra, L. keďže informačná a komunikačná technológia ponúka európskemu priemyslu veľmi dobré vyhliadky na rast a rozvoj a môže prispieť k sociálnemu blahobytu, M. keďže prístup k frekvenčnému spektru môže podporiť vývoj trhov orientovaných na technológie, N. keďže Komisia vo svojich oznámeniach o frekvenčnom spektre prijatých v rokoch 2005 a 2006 navrhla flexibilnejší a účinnejší prístup k správe spektra vrátane jeho obchodovateľnosti, 1. domnieva sa, že EÚ musí zaujať taký trvalo udržateľný prístup k frekvenčnému spektru, ktorý podporí konkurencieschopnosť a rozvoj inovačných technológií, zabráni hromadeniu užívateľských práv frekvenčného spektra a monopolov a prinesie výhody pre spotrebiteľov, a že tento prístup by mal zohľadniť technologickú zmenu, ako aj potreby účastníkov trhu a občanov; 2. zdôrazňuje, že význam frekvenčného spektra za posledné roky vzrástol a že rast technologického sektora závisí aj od efektívneho využívania frekvenčného spektra; 3. poznamenáva, že v EÚ sa režimy prideľovania frekvenčného spektra zúčastneným stranám v jednotlivých členských štátoch líšia a že tieto rozdiely sa môžu stať príčinou ďalšieho oneskorenia a nákladov; zastáva preto názor, že EÚ bude požadovať účinné a citlivé usmernenia pre spoločné rozhodovacie mechanizmy a že bude potrebný aj európsky register s doplnenou, rozšírenou a dostupnou databázou EFIS; 4. súhlasí s názorom Komisie, že časť dividend frekvenčného spektra by sa mala vyčleniť na technickú harmonizáciu na európskej úrovni; 5. vyzýva Komisiu, aby pri vymedzení budúceho smerovania politiky rádiového frekvenčného spektra zohľadnila dividendy frekvenčného spektra a zvážila, či je vhodné umožniť neoprávneným užívateľom prístup k dividendám frekvenčného spektra; 6. zdôrazňuje, že zavádzanie nových podmienok využívania frekvenčného spektra musí zabezpečiť neobmedzenosť pri výbere technológie, ktorá sa môže použiť, a služieb, ktoré sa budú v príslušnom frekvenčnom pásme poskytovať; 7. víta rozvoj nových rádiových technológií, ktoré zabezpečia efektívne a flexibilné využívanie rádiového frekvenčného spektra a umožnia interoperabilitu a koexistenciu; 8. odmieta jednostranný trhový model na spravovanie frekvenčného spektra a nalieha na Komisiu, aby prepracovala systém spravovania frekvenčného spektra tak, aby mohli vedľa seba existovať viaceré druhy modelov udeľovania licencií, a síce tradičný administratívny prístup, využitie bez početných obmedzení a nové trhovo orientované prístupy; zdôrazňuje, že cieľom musí byť zvýšenie hospodárskej a technickej účinnosti, ako aj užitočnosť týchto hodnotných zdrojov pre spoločnosť; 9. zdôrazňuje, že z hľadiska správy frekvenčného spektra sú hlavnými princípmi podpory konkurencieschopnosti a inovácie v kontexte lisabonskej stratégie neutralita technológií a služieb; poukazuje na to, že frekvenčné spektrum by sa malo spravovať flexibilným a transparentným spôsobom, ktorý podporuje kultúrnu a jazykovú rozmanitosť, slobodu prejavu a pluralitu médií a zohľadňuje technické, sociálne, kultúrne a politické potreby všetkých členských štátov; 10. zdôrazňuje význam technickej neutrality na podporu inovácií a interoperability a žiada pružnejšiu a transparentnejšiu politiku pre zohľadnenie verejného záujmu; 11. domnieva sa, že vzhľadom na technologický rozvoj sa doterajší prístup k využívaniu frekvenčného spektra musí prispôsobiť, aby spĺňal požiadavky rýchlo sa meniacej informačnej spoločnosti a zároveň poskytoval záruku dodávky vysokokvalitných služieb a s tým spojenej ochrany spotrebiteľa; domnieva sa, že správa frekvenčného spektra by nemala byť založená len na prístupe, ktorý sa riadi trhom, ale musí zohľadniť aj širšie sociálne, kultúrne a politické súvislosti; 12. víta návrh Komisie na prijatie rozličných modelov správy frekvenčného spektra vrátane nelicenčného modelu, ktorý poskytuje dodatočnú flexibilitu tým, že umožňuje voľný prístup v rámci určitých technických obmedzení; domnieva sa, že na dosiahnutie cieľov politiky EÚ bude dôležité nájsť správnu kombináciu medzi rozličnými druhmi licenčného modelu; 13. súhlasí, že rádiové frekvenčné spektrum je kľúčovým zdrojom pre mnoho činností a je dôležité pre riadne fungovanie vnútorného trhu; zdôrazňuje, že využívanie trhových mechanizmov by malo zaručiť záujmy spotrebiteľov a podporiť rozširovanie inovatívnych výrobkov a služieb; súhlasí tiež s tým, že je nutné v súlade s článkom 151 ods. 4 Zmluvy o ES zohľadniť aj sociálne, kultúrne a politické okolnosti; okrem toho sa domnieva, že audiovizuálna politika, podpora kultúrnej a jazykovej rozmanitosti ako aj pluralita médií môžu odôvodniť výnimky zo zásady neutrality služieb; 14. domnieva sa, že administratívne postupy prideľovania užívateľských práv na využívanie frekvenčného spektra by členské štáty mohli doplniť o uvoľnenie väčšieho počtu frekvencií na využívanie bez potreby získania licencie, a teda pravdepodobne na využívanie zdieľané, a o povolenie obchodovania s frekvenčným spektrom, pod podmienkou, že uvedené uvoľnenie frekvencií nepoškodí nepretržitosť a kvalitu služieb týkajúcich sa informovania verejnosti a bezpečnosti; zastáva názor, že treba objasniť fenomén a štandardné podmienky obchodovania s frekvenčným spektrom; 15. zdôrazňuje význam komunikácie pre vidiecke a menej rozvinuté regióny, ktorým by mohlo rozšírenie širokopásmovej a nízkofrekvenčnej mobilnej komunikácie a nových bezdrôtových technológií priniesť efektívne riešenia na dosiahnutie univerzálneho pokrytia 27 členských štátov EÚ s cieľom zabezpečiť trvalo udržateľný rozvoj všetkých oblastí; domnieva sa, že úplné pokrytie všetkých oblastí nemožno realizovať tak, že sa zaťaženie presunie na dotknuté regióny; 16. zdôrazňuje riziko nedostatku frekvencií a problémov rušenia v dôsledku prechodu od analógového vysielania k digitálnemu medzi členskými štátmi a susednými tretími krajinami a zároveň zdôrazňuje, že všetky krajiny a regióny EÚ by mali mať výhody z digitálnej dividendy; 17. poznamenáva, že s ohľadom na vzácnosť zdroja by mala byť pridelená dostatočná šírka frekvenčného spektra na uspokojenie potrieb spotrebiteľov, verejnoprospešných služieb a služieb verejného záujmu vrátane vysielacích služieb; takisto zdôrazňuje potrebu zaviesť doložku prerozdelenia frekvencií v prípade, že nebudú splnené záväzky, prijaté pri pridelení frekvencie; 18. naliehavo žiada členské štáty, aby sa vyjadrili k otázke priority ochrany verejného záujmu a frekvencií strategického významu ako hlavného princípu v rámci rozvoja politík správy frekvenčného spektra; 19. uznáva efektívnosť spektra za spoločnú povinnosť členských štátov, vnútroštátnych regulačných orgánov a priemyslu; trvá na nevyhnutnosti zabezpečiť stabilitu a kontinuitu mediálnych služieb poskytovaných prevádzkovateľmi vysielania, ale zdôrazňuje, že treba vytvoriť rovnaké podmienky pre nových účastníkov a pre nové technológie; je presvedčený, že sa musí zaručiť priestor na inováciu, v záujme spotrebiteľov, podnikov a zamestnanosti vo všeobecnosti; vyzýva Komisiu, aby vysvetlila konkrétne riziká súvisiace s rušeniami a podmienkami uplatňovania nových pravidiel v nových členských štátoch a aby navrhla upravené riešenia; 20. vyzýva Komisiu, aby pri preskúmaní právneho rámca pre elektronické komunikačné siete a služby zabezpečila, že sa pri rozdeľovaní prenosových kapacít na európskej úrovni primerane zohľadní význam vysielania so zreteľom na slobodu názoru jednotlivcov, ako aj rôznorodosť názorov; 21. poznamenáva, že verejnoprospešné služby a služby verejného záujmu sa musia prispôsobiť technickému vývoju, aby si zachovali vysokú kvalitu; 22. poznamenáva, že prístup k harmonizovaným frekvenčným pásmam je dôležitý pre rozvoj nových služieb a nových druhov bezdrôtovej technológie, keďže priemysel sa snaží o spoločné podmienky využívania, ktoré poskytujú flexibilitu a účinné využitie frekvenčného spektra, aby v prípade, že nebudú pridelené frekvencie, ktorých účelom malo byť uspokojenie nových potrieb, nebol obmedzený rast sektora informačných a komunikačných technológií v EÚ; 23. víta návrh Komisie zaviesť trhovo orientovaný prístup k frekvenčnému spektru a uznáva, že tradičný model bude naďalej relevantný, najmä v prípade, že pôjde o dôležitý verejný záujem; 24. domnieva sa, že zavedenie trhovo orientovaného prístupu k frekvenčnému spektru bude najefektívnejšie, ak bude vychádzať z dohody uzavretej medzi regulačnými orgánmi, prevádzkovateľmi a ďalšími zúčastnenými stranami; poukazuje v tejto súvislosti na prácu Európskej skupiny regulátorov (ERG) a Skupiny pre politiku rádiového frekvenčného spektra; 25. žiada dôkladné zváženie návrhov Komisie o správe a obchodovateľnosti frekvenčného spektra a dosiahnutie všeobecnej dohody na politickej úrovni o ich realizácii; 26. poznamenáva, že uvoľňovanie frekvenčného spektra prináša súčasným užívateľom veľa problémov, a preto vyzýva, aby bol vymedzený jasný právny rámec poskytujúci riešenia založené na konkurencieschopnosti a definujúci okrem iného podmienky vstupu a ukončenia, zachovania užívateľských práv na využívanie frekvenčného spektra, povinnosti v súvislosti s rušením a mechanizmy na riešenie sporov; 27. v záujme dosiahnutia technologickej harmonizácie navrhuje vymedziť minimálne spoločné technické a regulačné podmienky so zreteľom na zabezpečenie technickej koexistencie a zabránenie rušeniu, pričom by sa mimoriadna pozornosť venovala zabezpečeniu toho, aby sa využívanie už pridelených frekvenčných pásiem nemohlo narušiť a aby sa vyriešili cezhraničné problémy; 28. vyzýva na zaujatie vyváženého a efektívneho prístupu k správe frekvenčného spektra s cieľom maximalizovať sociálne, kultúrne a hospodárske výhody vyplývajúce z jeho využívania, povzbudiť vývoj inovačných služieb, vytvoriť pracovné miesta a zabezpečiť rast v súlade s lisabonskou stratégiou a vedúce celosvetové postavenie európskeho priemyslu v oblasti elektronickej komunikácie; 29. vyjadruje presvedčenie, že v budúcnosti budú existovať ešte dokonalejšie balíky ponúkaných služieb, než súčasné "triple-play" balíky, ktoré ponúkajú hlasovú telefónnu službu, internetový prístup a televíziu, a že týmto spôsobom sa budú v budúcnosti stále viac stierať hranice medzi výrobkami a službami v oblasti elektronickej komunikácie; 30. domnieva sa, že okrem trhovo orientovaného prístupu by sa mala upriamiť pozornosť aj na zabezpečenie prístupu na trh s frekvenčným spektrom pre každého; poznamenáva, že na zabezpečenie tohto prístupu by sa mali prostredníctvom vzdelávania alebo alternatívnych možností vzdelávania poskytovať informácie, vedomosti a technologické infraštruktúry; 31. berie na vedomie, že rôznorodosť režimov prideľovania a využívania frekvenčného spektra v členských štátoch je veľmi rozdielna, a že tieto rozdiely predstavujú vážne prekážky pri dosahovaní dobre fungujúceho jednotného trhu; 32. vyzýva členské štáty, aby podporovali opatrenia rozšírenej spolupráce medzi orgánmi správy frekvenčného spektra, zvážili oblasti, kde by spoločné prideľovanie frekvenčného spektra umožnilo, aby sa objavili nové technológie a služby, a aby urýchlili výmenu informácií a odstránili prehnané regulačné obmedzenia; 33. zdôrazňuje, že na prechod je potrebný dostatočný čas, a žiada preto, aby sa v tomto smere uskutočnili postupné kroky; zastáva názor, že sa musia zohľadniť účinky pre menšie siete - najmä miestne bezdrôtové siete - na ktoré sa v súčasnosti nevzťahujú žiadne licenčné požiadavky, a že by sa mal podporovať univerzálny prístup k širokopásovým službám, najmä vo vidieckych oblastiach; 34. zdôrazňuje potenciálnu hodnotu frekvenčného spektra uvoľneného digitalizáciou (digitálne dividendy), čo by mohlo zvýšiť širokú disponibilitu dostupných mobilných/bezdrôtových širokých pásiem, a to aj vo vidieckych oblastiach; 35. nalieha na jasné vymedzenie práv a povinností s cieľom podporiť právnu istotu; zdôrazňuje význam odluky poskytovateľov infraštruktúry a poskytovateľov služieb elektronickej komunikácie a význam zabránenia vzniku monopolov; 36. poveruje svojho predsedu, aby toto uznesenie postúpil Rade a Komisii. [1] Ú. v. ES L 108, 24.4.2002, s. 1. [2] Ú. v. ES L 108, 24.4.2002, s. 33. [3] Ú. v. ES L 108, 24.4.2002, s. 51. [4] Ú. v. ES L 108, 24.4.2002, s. 21. [5] Ú. v. ES L 108, 24.4.2002, s. 7. [6] Ú. v. EÚ C 291 E, 30.11.2006, s. 133. [7] Ú. v. EÚ L 344, 27.12.2005, s. 38. [8] Ú. v. EÚ L 93, 12.4.2005, s. 42. [9] Ú. v. EÚ L 78, 25.3.2003, s. 12. [10] Ú. v. EÚ C 280 E, 18.11.2006, s. 115. --------------------------------------------------